उत्तराखण्ड में पर्यटन और तीर्थाटन

उत्तराखण्ड में पर्यटन और तीर्थाटन इस राज्य में आय का प्रमुख स्रोत और यहाँ की अर्थव्यवस्था के सबसे महत्वपूर्ण घटकों में से एक है। 

उत्तराखण्ड में भारत के कुछ सबसे प्रसिद्ध पर्यटन स्थल हैं जैसे चमोली, नैनीताल, मसूरी, देहरादून, टिहरी, कौसानी इत्यादि। इसके अतिरिक्त यहाँ कुछ प्रमुख राष्ट्रीय उद्यान भी हैं जैसे फूलों की घाटी राष्ट्रीय उद्यान, जिम कॉर्बेट राष्ट्रीय उद्यान, राजाजी राष्ट्रीय अभयारण्य, नंदा देवी राष्ट्रीय उद्यान इत्यादि। यह सब स्थल भी देश-विदेश के पर्यटकों को अपनी ओर आकर्षित करते हैं। 

उत्तराखण्ड को देव भूमि के नाम से भी जाना जाता है। इसका कारण है कि यहाँ वैदिक संस्कृति के कुछ अति महत्त्वपूर्ण तीर्थस्थान हैं। उत्तराखण्ड के लगभग हर कोने में किसी ना किसी देवता या देवी का मन्दिर है। इस राज्य में भारत के सबसे प्रमुख धार्मिक नगरों में से एक हरिद्वार में प्रति वर्ष लाखों पर्यटक आते है। हरिद्वार के निकट स्थित ऋषिकेश भारत में योग क एक प्रमुख स्थल है और जो हरिद्वार के साथ मिलकर एक पवित्र हिन्दू तीर्थ स्थल है। इसके अतिरिक्त छोटा चारधाम भी इसी राज्य में स्थित हैं: केदारनाथ, गंगोत्री, बद्रीनाथ, यमुनोत्री। इन धामों की यात्रा के लिए भी प्रति वर्ष लाखों लोग देश तथा विदेश भर से यहां आते हैं।
यहाँ मुख्य रूप से गढ़वाली, कुमाऊँनी, जौनसारी, आदि लोग रहते हैं यहाँ अधिकतर बोलचाल में बोली जाने वाली बोली गढ़वाली (पहाड़ी) है यहाँ अनेकों त्योहार मनाये जाते हैं फसल को काटने लगाने के उपलक्ष्य में भी त्योहार मनाये जाते हैं| 

उत्तराखण्ड में पर्यटन
उत्तराखण्ड में पर्यटन आकर्षण
उत्तराखण्ड में हिन्दू धर्म